Onderwys in gesprek: Fokus op geletterdheid en waarde van lees | Maroela Media
(Foto: Eliott Reyna/Unsplash.)
Die wêreld het pas op 8 September Wêreldgeletterdheiddag gevier en vroeër op 14 Augustus het Suid-Afrika ook Afrikaanse Taaldag gedenk. Dae soos hierdie plaas die fokus op die belang van moedertaalonderrig, lees en geletterdheid vir 'n suksesvolle opvoeding en opleiding.
Carien Bloem, hoof van onderwyssake by AfriForum, gesels in die jongste aflewering van Onderwys in gesprek juis oor die waarde van lees. Bloem het met Aneh van der Berg, departementshoof van Tale by Amberfield College, gepraat oor die belangrikheid van lees. Van der Berg verduidelik wat dit beteken om sinvol te kan lees. Sy moedig leerders aan om gereeld te lees, veral leesstof wat vir hulle self interessant is. "Onthou; lees maak jou slimmer," het Van der Berg bygevoeg.
Esté Meyer Jansen, inhoudsredakteur by Maroela Media, gee ook 'n oorsig oor die afgelope maand se grootste onderwyskwessies.